
Gan ddefnyddio thema neu chwedl draddodiadol fel symbyliad, ystyriwch sut y galled ymgorffori y chwech maes dysgu a phrofiad a pedwar diben (Donaldson - Dyfodol Llwyddiannus) mewn dull integredig, trawsgwricwlaidd.

Mae dysgu’n drawsgwricwlaidd yn ôl Barnes (2015) yn golygu pryd mae sgiliau, dealltwriaeth ac agweddau o nifer fawr o wahanol ddisgyblaethau yn cael ei gosod i thema, problem, syniad a phrofiad sengl. (Barnes, 2015). Mae wyth dull trawsgwricwlaidd gwahanol i’w gael sef tokenistic, hierarchical, single transferable subject, theme-based, multi-disciplinary, inter-disciplinary, opportunistic a double-focus. (Barnes, 2015). Er mwyn ddysgu’n drawsgwricwlaidd rwyf wedi penderfynu dewis y thema ‘Yr Ail Ryfel Byd’. Trwy gael thema mae hyn yn caniatáu’r plant i ddysgu’n drawsgwricwlaidd, sef ‘Theme-based’ (Barnes, 2015). Dywed Barnes (2015) “Theme-based approaches use a theme to generate exploration through the eyes of several different subjects” (Barnes, 2015, t.69). Mae’n bwysig i’r gweithgareddau o fewn y thema yma datblygu sgiliau’r plant o’r chwe maes dysgu ac i hyrwyddo’r pedwar diben o’r ddogfen ‘Dyfodol Llwyddiannus’ (2015).Yn ôl Barnes (2015) gall ddysgu’n drawsgwricwlaidd fod yr un mor aneffeithiol am fod plant yn cael ei drysu, camarwain a methu darparu cyd-destun moesol ar gyfer dysgu. (Barnes, 2015). Credai Donaldson (2015) fod gan y dull trawsgwricwlaidd tri chyfrifoldeb a dylai’r athrawon fod yn gyfrifol o sef “llythrennedd; rhifedd; a chymhwysedd digidol.” (Donaldson, 2015, t.42).
Mae’r thema ‘Yr Ail Ryfel Byd’ yn caniatáu’r plant oedran 10-11 i ddysgu’n drawsgwricwlaidd. Ar ddechrau’r gwaith thema bydd y plant yn mynd ar drip i’r amgueddfa Ail Ryfel Byd yn Abertawe. Yn dilyn y trip fydd y plant yn dysgu am yr Ail Ryfel Byd yn y wahanol feysydd dysgu. Er mwyn i’r plant datblygu sgiliau yn y maes dysgu a phrofiad Dyniaethau, disgwylir i'r plant creu llinell amser o’r digwyddiadau allweddol yn ystod yr Ail Ryfel Byd. Mae’r dasg yma yn datblygu’r sgil o “ddefnyddio llinellau amser i ddilynu digwyddiadau” (Llywodraeth Cymru, 2008, t.12) o’r maes dysgu Hanes. Mae creu llinell amser yn datblygu sgiliau mathemateg a rhifedd sy’n sgil drawsgwricwlaidd. Hefyd, byddaf yn defnyddio sgiliau meddwl yn y dasg hon. Tasg arall lle mae’r thema yn datblygu sgiliau yn y maes dysgu a phrofiad Dyniaethau yw i’r plant cymharu amodau byw nawr gydag amodau byw yn yr Ail Ryfel Byd. E.e. pa fath o ffôn oedd ganddyn, cymharu ei dillad, oeddent yn defnyddio’r we yn y cyfnod yna, beth oedd ei chartref fel, beth roeddent yn bwyta, pa fath o ddillad yr oeddent yn gwisgo, ayyb. Mae hyn yn cynnwys y cwricwlwm Cymreig am fod y plant yn gorfod cymharu’r amser rhyfel gyda'i amser nhw nawr, sy’n datblygu’r sgil “adnabod gwahaniaethau rhwng ffyrdd o fyw mewn gwahanol gyfnodau.” (Llywodraeth Cymru, 2008, t.12) o’r maes dysgu Hanes. Am fod y plant yn dysgu am gartrefi a bywydau pobl erial ac yn parchu at y pethau gwahanol, mae hyn yn datblygu ei sgiliau yn y maes dysgu Addysg Grefyddol.
Er mwyn i’r plant datblygu sgiliau yn y maes dysgu Daearyddiaeth disgwylir i’r plant mapio lle digwyddodd yr Ail Ryfel Byd, sy’n datblygu ei sgiliau mapio ac yn datblygu sgil rhifedd sy’n drawsgwricwlaidd. Mae’n datblygu’r sgiliau “ganfod a lleoli lleoedd ac amgylcheddau trwy ddefnyddio globau, atlasau a mapiau, e.e. defnyddio cyfesurynnau a chyfeirnodau pedwar ffigur” (Llywodraeth Cymru, 2008, t.12) o’r maes dysgu Daearyddiaeth ac “defnyddio cyfeirnodau grid i bennu lleoliad.” (Llywodraeth Cymru, 2013) o’r fframwaith llythrennedd a rhifedd. Mae hyn yn datblygu sgiliau o’r maes dysgu Mathemateg a Rhifedd sy’n gwneud i’r dasg fod yn drawsgwricwlaidd. Mae’r dasg yma yn hybu un o bedwar diben Donaldson (2015) bod angen i blant fod “yn ddinasyddion egwyddorol, gwybodus…” (Donaldson, 2015, t.29). Mae’r dasg yma yn paratoi nhw i fod yn ddinasyddion da.
Y dasg nesaf fydd y plant yn gwneud sy’n ymdrin â’r thema Ail Ryfel Byd yw archwilio i ffynonellau golau. Yna fydd y plant yn cymharu cylched trydanol nawr yn y 2000 a chanhwyllau yn amser yr Ail Ryfel Byd. Byddant yn arbrofi pa ddefnyddiau mae golau yn teithio trwyddo e.e. gwydr, cotwm, ayyb. Mae hyn yn datblygu sgiliau o’r fframwaith Cymhwysedd Digidol sef “cyfeirio at ffynonellau o wybodaeth a ddefnyddir, yn y modd priodol” (Llywodraeth Cymru, 2013). Mae hyn yn ymdrin â’r cwricwlwm Cymreig am fod y plant yn gorfod cymharu’r amser rhyfel gyda'i amser nhw nawr. Mae'n datblygu’r sgiliau “chwilio am wybodaeth wyddonol berthnasol, ei chyrchu a'i dewis, o ystod o ffynonellau, gan gynnwys TGCh” (Llywodraeth Cymru, 2008, t.12) o’r maes dysgu Gwyddoniaeth. Mae’r dasg yma yn drawsgwricwlaidd am fod y plant yn datblygu sgiliau yn y maes dysgu gwyddoniaeth a thechnoleg a Dyniaethau.
Y dasg nesaf a fydd yn caniatáu’r plant i ddysgu’n drawsgwricwlaidd yw cyfansoddi darn cerddorol i fynd gyda cherdd amdano’r Ail Ryfel Byd. Wrth ymdrin ar gerdd ‘In The Shadow Of Great Times’ gan Helen Goldbaum sydd yn gerdd a chafodd ei hysgrifennu am y rhyfel mae hyn yn datblygu sgiliau’r plant yn y maes dysgu Ieithoedd, Llythrennedd a Chyfathrebu. Hefyd mae’r plant yn datblygu ei sgiliau yn y maes dysgu Celfyddydau Mynegiannol trwy greu darn cerddoriaeth i gyd-fynd gyda’r gerdd. Mae’r dasg yma yn datblygu sgiliau yn y maes dysgu Cerddoriaeth ac yn datblygu’r sgil o “chwarae offerynnau, gan ddefnyddio technegau chwarae priodol a dangos deheurwydd cynyddol a rheolaeth gynyddol ar sain” (Llywodraeth Cymru, 2008, t.12). Mae’r dasg yma yn datblygu un o’r sgiliau trawsgwricwlaidd sef Llythrennedd, gan fod y plant yn “cydgasglu a gwneud cysylltiadau” (Llywodraeth Cymru, 2013). Mae’r dasg yma yn hybu un o bedwar diben Donaldson (2015) fod angen i blant fod yn “gyfranwyr mentrus, creadigol...” (Donaldson, 2015, t.29). Mae’r dasg yma yn datblygu llythrennedd sydd yn sgil drawsgwricwlaidd.

I ddatblygu sgiliau'r yn y maes dysgu Iechyd a Lles gall y plant chwarae rôl milwyr yn yr Ail Ryfel Byd. Bydd y dasg tu allan a fydd rhaid iddynt symud o un guddfan i’r llall fel dosbarth gan ddefnyddio nifer o fatiau yn unig. Mae hyn yn annog i’r plant i weithio gyda’i gilydd i ddatrys problemau. Mae hyn yn datblygu sgiliau yn y maes dysgu Addysg Bersonol a Chymdeithasol sef “gydweithio i ddatrys problemau” (Llywodraeth Cymru, 2008, t.19b). Yn ôl Donaldson (2015) dylai plant “cymryd rhan mewn gweithgarwch corfforol.” (Donaldson, 2015, t.30). Mae hyn yn hybu plant i fod yn “unigolion iach, hyderus…” (Donaldson, 2015, t.29) sydd yn un o’r pedwar diben y cwricwlwm.

Mae’r thema Ail Ryfel Byd yn caniatáu plant i ddysgu’n drawsgwricwlaidd, yn y maes dysgu celfyddydau mynegiannol, er mwyn datblygu sgiliau celf y plant gallant greu offer amddiffyn. E.e. drill, tarian, bwa a saeth, ayyb, allan o wahanol bethau ailgylchu. Mae hyn yn datblygu’r sgil “archwilio, arbrofi a chymhwyso elfennau iaith weledol, cyffyrddol a synhwyraidd celf, crefft a dylunio” (Llywodraeth Cymru, 2008, t.13) o’r maes dysgu Celf. Gall y plant hefyd gwneud tasg sy’n datblygu ei sgiliau gyda thôn, lliw a llinellau, fel creu sgetsh du a gwyn o filwyr ar y maes brwydr. Yn adroddiad Donaldson, un o’i dibenion y cwricwlwm yw i blant fod yn “gyfranwyr mentrus, creadigol…” (Donaldson, 2008, t.29). Mae’r dasg yma yn hybu plant i fod yn fentrus ac yn greadigol yn ei gwaith.

I ddatblygu sgiliau yn y maes dysgu Ieithoedd, Llythrennedd a Chyfathrebu, disgwylir y plant ysgrifennu dyddiadur o safbwynt milwr ar y maes brwydr yn ystod yr Ail Ryfel Byd. Fydd y dasg yma yn cael ei chwblhau yn yr iaith Saesneg, a fydd yn datblygu sgiliau “defnyddio iaith sy’n briodol ar gyfer ysgrifennu, gan gynnwys Saesneg safonol” (Llywodraeth Cymru, 2008) sydd o’r maes dysgu Saesneg. Un o ddibenion Donaldson (2015) yw bod angen i blant fod yn “ddysgwyr uchelgeisiol, galluog…” (Donaldson, 2015, t.29) wrth wneud y dasg hon maent yn “datblygu corff o wybodaeth ac sydd â’r sgiliau sydd eu hangen i gysylltu’r wybodaeth honno a’i chymhwyso at wahanol gyd-destunau” (Donaldson, 2015, t.29). Maen nhw hefyd yn datblygu ei sgiliau yn y meysydd dysgu Saesneg a Hanes. Credaf fod y dasg yma yn effeithiol i hybu dibenion y cwricwlwm ac i wella sgiliau'r plant yn y maes dysgu Ieithoedd, Llythrennedd a Chyfathrebu. Mae hyn hefyd yn datblygu sgiliau meddwl y plant am fod rhaid iddynt feddwl am wahanol wybodaeth hanesyddol, ei iaith nhw a'i dull ysgrifennu.

Mae addysgu’n drawsgwricwlaidd yn gallu fod yn effeithiol iawn mewn ysgolion, mae’n caniatáu plant i ddefnyddio gwybodaeth o wahanol feysydd dysgu a’i ddefnyddio pob dydd. Mae dysgu’n drawsgwricwlaidd yn rhoi profiad i blant o’r byd sy’n drawsgwricwlaidd. Mae llawer o wefannau sydd yn helpu athrawon gydag addysgu’n drawsgwricwlaidd. Mae ‘The Creative Learning Journey’ yn adnodd cynllunio ac asesu ar-lein, lle gall athrawon creu olwynion themâu sy’n caniatáu iddynt i ddysgu’n drawsgwricwlaidd. Credaf fod llawer o bethau allan ar y we i helpu athrawon i addysgu’r drawsgwricwlaidd.

Deallaf fod llawer o fanteision o ddysgu’n drawsgwricwlaidd, ond mae hefyd llawer o anfanteision. Yn ôl Barnes (2015) “cross curricular methods can be effective in teaching and reaching ethical solutions, building individual and group motivation, sustaining interest and raising standard.” (Barnes, 2015, t.62). Mae hefyd yn gallu gwneud y cwricwlwm yn fwy hydrin a diddorol. Pwynt arall o blaid addysgu’n drawsgwricwlaidd yw mai mwy o gyfleoedd ar gyfer cwricwlwm mwy creadigol, sydd wedi ei hadeiladu ar ddiddordebau ac anghenion y plant. Cytunwyd Barnes (2015) gyda hyn am fod yn ddweud bod rhan fwyaf o brofiadau ystyrlon plant yn digwydd tu allan i’r ystafell dosbarth, (Barnes, 2015, t:262). Anfantais dysgu’n drawsgwricwlaidd yw bod asesu sgiliau a datblygiad plant yn mynd i fod yn fwy heriol. Hefyd, nid yw gwaith thema yn cael ei farcio’n gywir ac nid yw’r sylwadau’n ddigon pwnc penodol. Mae Catling (2017) yn cytuno gyda’r pwynt yma, pan mae’r adroddiad yn dweud “Children benefit when they know that they are using the ‘lens’ of a specific humanities subject” (Catling, 2017, t.357). Mae hyn yn dangos gall plant fynd yn ddryslyd pan mae pynciau yn cael ei uno. Ar y llaw arall mae Catling (2017) yn dweud
A high-quality humanities subject and cross-subject curriculum enables primary children to begin to make sense of the places, times and societies in which they and others live, today and in the past and in possible futures. (Catling, 2017, t.357) 
Gallaf weld fod hyn yn paratoi plant ar gyfer bywyd pob dydd ac yn rhoi darpar go iawn i blant. Anfantais o ddysgu’n drawsgwricwlaidd yw bod y gwaith yn gallu fod yn ailadroddus a gall y cysylltiadau rhwng pynciau fod yn aneglur. Gall hyn cael effaith ar blant ac achosi anhrefn. Anfantais fawr arall yw bod yr athrawon ddim digon gwybodus ym mhob pwnc i ddysgu’n drawsgwricwlaidd, mae Barnes (2015) yn cytuno gyda hyn, “Poor cross-curricular teaching results in fragile, temporary, untransferable and difficult-to-articulate learning.” (Barnes, 2015, t.65). Credaf fod hyn yn dangos bod angen i athrawon fod yn wybodus a hyderus er mwyn dysgu’r dull trawsgwricwlaidd yn effeithiol.
Deallaf fod with gwahanol ddulliau trawsgwricwlaidd i’w gael yn ôl Barnes (2015) a gallant aml gorgyffwrdd a’i gilydd ac weithiau mae rhai prosiectau yn cynnwys ychydig o wahanol ddulliau. (Barnes, 2015). Mae’r dull dysgu’n drawsgwricwlaidd yn gallu fod yn effeithiol iawn ond ar y llaw arall os na ddysgir yn ofalus ac yn gywir gall colli ei effeithiolrwydd. Er bod rhai athrawon wedi methu dysgu’r dull yn effeithiol, nid yw hyn yn golygu bod y dull thematig ddim yn gallu gweithio. (Barnes, 2015). Mae llawer o ysgolion yn addysgu’n drawsgwricwlaidd trwy addysgu trwy themâu. Yn ôl Estyn (2017) “Mae llawer o ysgolion cynradd yr ymwelwyd â nhw, mae arweinwyr mabwysiadu dull thematig o gyflwyno’r dyniaethau.” (Estyn, 2017, t.15). Mae’r dull yma’n boblogaidd ac mewn u ysgol lle mae arfer dda maent yn strwythuro themâu lle bu Llythrennedd, Rhifedd a TGCH ei ddatblygu yng nghyd-destun y themâu hyn. (Estyn, 2017). Gwelir yr ysgol yma mantais o ddefnyddio’r dull trawsgwricwlaidd sef “defnydd cryf o gyfleoedd dysgu tu hwnt i’r ystafell dosbarth” (Estyn, 2017, t.16).
Er fy mod i wedi defnyddio’r dull thematig i gyflwyno fy ngweithgareddau trawsgwricwlaidd, dydw i ddim yn amau fod gwahanol ddulliau'r un mor effeithiol. Dull poblogaidd arall sydd yn cael ei ddefnyddio llawer yw’r ‘Hierarchical’, mae’r dull yma yn anelu at gyflawni cynnydd mewn un ddisgyblaeth trwy ddysgu agweddau o ddisgyblaeth eraill hefyd, (Barnes, 2015). Neu ‘Tokenistic’ lle does dim cysylltiad rhwng pynciau. (Barnes, 2015). Credaf fod fy thema ‘Ail Ryfel Byd’ yn un effeithiol i ddysgu’n drawsgwricwlaidd oherwydd rwyf wedi cynllunio’n dda a dewis thema sydd yn defnyddio pynciau sydd yn ychwanegu at ddealltwriaeth y plant yn unig, (Barnes, 2015). Mae'r rhain yn bethau hanfodol i wneud yn siŵr fod eich thema yn mynd i fod yn effeithiol. Mae manteision ac anfanteision i bob dull trawsgwricwlaidd, ond ar y cyfan credaf fod dysgu’n drawsgwricwlaidd yn effeithiol ac yn paratoi plant yn well at y byd go iawn. Bydd y ffordd hon o addysgu yn cael effaith positif ar blant yn y dyfodol oherwydd mae’n cynyddu’r cymhelliant ac yn gwella’r dysgu. Mae dysgu’n drawsgwricwlaidd yn fwy cyffrous i blant a bydd yn ennyn ei diddordeb yn y dosbarth. Bydd y dull yn drawsgwricwlaidd yn llwyddiannus oherwydd bydd ên datblygu meddwl lefel uchel blant ac yn ei herio nhw i wella pob tro. (Estyn, 2017)

Atodiad 1Addysg Gorfforol: Chwarae Rôl milwyr, datrys problemau gan ddefnyddio matiau i symud o un lle i’r llall. Gwaith tîm. (ABCH)


Saesneg: Ysgrifennu dyddiadur o safbwynt milwr o’i wythnos ar y maes brwydr. Yn cynnwys manylion y frwydr a'i theimladau. (Hanes)

Gwyddoniaeth: Archwilio ffynonellau golau - cymharu cylched trydanol nawr yn y 2000 a chanhwyllau amser Yr Ail Ryfel Byd. Pa ddefnyddiau mae golau yn mynd trwyddo, gwydr, cotwm, ayyb? (TGCH) (Hanes)

 Trip ar ddechrau’r thema i amgueddfa'r Ail Ryfel Byd yn Abertawe.
Cerddoriaeth: Cyfansoddi darn o gerddoriaeth yn defnyddio gwahanol offerynnau i fynd gyda cherdd sydd wedi cael ei ysgrifennu amdano’r Ail Ryfel Byd. (Ieithoedd, Llythrennedd a Chyfathrebu)
Celf: Creu offer sgetsh amddifyn, e.e drill, tarian, ayyb, allan o wahanol ddefnyddiau ailgylchu. Creu cuddfan allan o wahanol ddefnyddiau. Creu du a gwyn o filwyr.
Hanes: Hanes yr Ail Ryfel Byd. Llinell amser, cymharu bywyd yn yr Ail Ryfel Byd a nawr, e.e. dillad, y we, ffon, ayyb. (Mathemateg & Rhifedd)
Daearyddiaeth: Ble oedd yr Ail Ryfel Byd? Mapio, dysgu am sut i ddefnyddio cyfeirnodau a dysgu am wahanol ddyddiadau’r Rhyfel Byd. (Mathemateg & Rhifedd)
Celfyddydau Mynegiannol
Dyniaethau
Iechyd a lles
Gwyddoniaeth a Thechnoleg
Ieithoedd, Llythrennedd a Chyfathrebu
Thema: Ail Ryfel Byd

